stanford-oval/wikipedia huggingface dataset:
צ'ארלי ג'ונס
קריירה

ג'ונס נולד בכפר קטן בדרום ויילס, והחל את הקריירה שלו בקארדיף סיטי. ג'ונס לא התבלט בקארדיף, ושוחרר בקיץ 1921 לאחר ההפסד 0 - 1 לסטוק סיטי. הוא הצטרף לסטוקפורט קאונטי, ובעונתו הראשונה במועדון (1921/1922) סייע למועדון להעפיל לליגה השנייה. במרץ 1923 הוא עבר לאולדהאם אתלטיק מהליגה הראשונה, אך זמן קצר לאחר הצטרפותו ירד המועדון לליגה השנייה: ג'ונס שיחק בליגה השנייה במדי אולדהאם במשך שתי עונות נוספות, ובקיץ 1925 הצטרף למועדון נוסף מהליגה השנייה - נוטינגהאם פורסט.
בזמן ששיחק בפורסט הוא קנה לעצמו של קיצוני שמאלי מוכשר, והשתתף ביותר מ-100 משחקים בכל המסגרות במשך שלוש שנים. בתקופה זו הוא שיחק בראשונה מתוך שמונה הופעות במדי נבחרת ויילס, והצטיין בניצחון 3 - 1 על נבחרת אנגליה ב-1 במרץ 1926. כמו כן, הוא זכה לענוד את סרט הקפטן של נבחרתו.
ג'ונס חזר לליגה הבכירה כאשר חתם בארסנל של הרברט צ'פמן בקיץ 1928, ותוך זמן קצר הפך לשחקן הרכב קבוע. ב-25 באוגוסט הוא ערך את הופעת הבכורה שלו במשחק הפתיחה של העונה מול שפילד ונסדיי. בשתי עונותיו הראשונות בארסנל הוא השתתף ברוב המשחקים, אך הוא מיעט לשחק לאחר הגעתם של אלכס ג'יימס וקליף באסטין ב-1929, ולא נכלל בהרכב הפותח של ארסנל בגמר גביע ה-FA של 1930, שהסתיים בניצחון לטובת ארסנל.
ג'ונס הוכיח את הרב-גוניות לו לאחר שעבר לעמדת הקשר הימני תוך דחיקת ביל סדון, וזכה למוניטין בשל תיקוליו הטובים ושליטתו בכדור. הוא זכה עם ארסנל בשלוש האליפויות הראשונות בתולדות המועדון, והשתתף בגמר גביע ה-FA של 1932 (שהסתיים בהפסד שנוי במחלוקת לניוקאסל יונייטד). ג'ונס הושפע מגילו המתקדם בשלהי הקריירה שלו, ומהתחרות העזה על מקום בחוליית הקישור במערך המשחק של ארסנל; ג'ונס השתתף ב-16 משחקים בלבד בעונת 1932/1933, בעיקר בעקבות נוכחותם של שחקנים כגון בוב ג'ון ופרנק היל. אולם, המאמנים צ'פמן וג'ו שו העריכו את הידע ואת הטקטיקה של ג'ונס, וכתוצאה מכך הוא היה שחקן הרכב קבוע בעונת 1933/1934 שבסיומה פרש מכדורגל. הוא השתתף ב-195 משחקים במדי ארסנל, והבקיע שמונה שערים.
לאחר שפרש מכדורגל הוא אימן את נוטס קאונטי למשך תקופה קצרה, בין מאי 1934 לדצמבר 1935. הוא לא זכה להצלחה רבה בנוטס, ולאחר שעזב את התפקיד הוא פרש כליל מתחום הכדורגל והחל לעבוד כאיש עסקים.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
פיטר טורק

| --- | --- |

פיטר טורק, 1966
 לידה:  13 בפברואר 1942 וושינגטון די. סי., ארצות הברית 
 פטירה:  21 בפברואר 2019 (בגיל 77) מנספילד, ארצות הברית 
 שם במה:  Peter Tork 
 מוקד פעילות:  ארצות הברית 
 תקופת הפעילות:  1964 – פברואר 2019 (כ־55 שנים) 
 מקום לימודים:  מכללת קרלטון, תיכון א. א. סמית 
 סוגה:  רוק 
 שפה מועדפת:  אנגלית, גרמנית 
 כלי נגינה:  גיטרה, בנג'ו, פסנתר 
 חברת תקליטים:  קולג'מס 
 מספר צאצאים:  3 
 www.petertork.com
 פרופיל ב-IMDb
 חתימה:  
 
פיטר הלסטן ת'ורלסון (באנגלית: Peter Halsten Thorkelson;‏ 13 בפברואר 1942 – 21 בפברואר 2019), הידוע בעיקר בשם הבמה פיטר טורק, היה זמר, גיטריסט, פסנתרן ושחקן אמריקאי. טורק ידוע בעיקר כקלידן והגיטריסט של להקת המאנקיז בה הוא היה חבר בין השנים 1966 עד 1968.
ביוגרפיה

ת'ורלסון נולד בוושינגטון די. סי. בשנת 1942. ת'ורלסון היה בנם של וירג'יניה הופ (לבית שטראוס) והלסטן ג'ון ת'ורלסון אשר היה פרופסור לכלכלה חברתית. אביו היה ממוצא נורווגי ואימו הייתה חצי יהודייה וחצי אירית.
ת'ורלסון החל ללמוד פסנתר בגיל תשע. בהמשך למד לנגן בכמה כלי נגינה שונים כולל גיטרות בנג'ו, גיטרה אקוסטית, וגיטרת בס.
ת'ורלסון למד בבית הספר התיכון ווינדהאם ביישוב ווילימנטיק שבקונטיקט. לאחר מכן הוא המשיך ללימודים במכללת קרלטון במינסוטה. בהמשך עבר ת'ורלסון לניו יורק והחל להופיע כמוזיקאי בגריניץ' ווילג'.
ביוגרפיה > חברות בלהקת המאנקיז

ב-1965 עבר ת'ורלסון לקליפורניה והצטרף ללהקת המאנקיז בה הוא ניגן בגיטרת בס ובקלידים, ובנוסף לכך גם לקח חלק בשירה. הלהקה נוסדה ביוזמת מפיקי הטלוויזיה ברט שניידר ובוב ראפלסון מרשת NBC.
מ-12 בספטמבר 1966 ועד 19 באוגוסט 1968 שודרו ברשת NBC בסך הכל 58 פרקים שעסקו בלהקה.
לאחר שהסדרה הסתיימה כיכבו חברי הלהקה בסרט "ראש".
ביוגרפיה > אחרי להקת המאנקיז

פרק זה טעון עדכון. אנא תרמו לוויקיפדיה .  הסיבה היא לפי הערך באנגלית וגם לפי רשימת האלבומיים בסוף ערך זה, נראה שעשה הרבה אחרי המאנקיז.
במהלך טיול ללונדון בדצמבר 1967, טורק תרם בנג'ו לפסקול של ג'ורג' הריסון לסרט Wonderwall משנת 1968. נגינתו הוצגה בסרט, אך לא באלבום הפסקול הרשמי של Wonderwall Music שיצא בנובמבר 1968.
בהמשך פרש ת'ורלסון מעולם הבידור ובין היתר לימד בבית ספר תיכון בסנטה מוניקה. בשנת 1972 ישב במשך תקופה קצרה בכלא בשל החזקת חשיש.
טורק חזר לעולם הקולנוע ב-2017 בסרט האימה I Filmed Your Death, שכתב וביים סם באהר.
בשנת 2009 אובחן כבעל סוג נדיר ביותר של סרטן הלשון - אדנואיד סיסטיק קרצינומה (אנ'). בעקבות כך ת'ורלסון נותח ועבר הקרנות. ת'ורלסון נפטר לבסוף מסרטן ב־21 בפברואר 2019 בבית המשפחה בקונטיקט בגיל 77.
דיסקוגרפיה > אלבומים בלהקת המאנקיז > אלבומי אולפן

1966 - The Monkees
1967 - More of The Monkees
1967 - Headquarters
1967 - Pisces, Aquarius, Capricorn & Jones Ltd.
1968 - The Birds, The Bees & the Monkees
1968 - Head
1969 - Instant Replay
1969 - The Monkees Present
1970 - Changes
1987 - Pool It!
1996 - Justus
דיסקוגרפיה > אלבומים בלהקת המאנקיז > אלבומים עם הקלטות של הופעות חיות

1987 - Live 1967
2001 - Summer 1967: The Complete U.S. Concert Recordings
דיסקוגרפיה > אלבומים בלהקת המאנקיז > אלבומי אוספים

1969 - Greatest Hits
1971 - Barrel Full of Monkees
1976 - The Monkees Greatest Hits
1986 - Then & Now... The Best of The Monkees
1998 - The Monkees Anthology
2003 - The Headquarters Sessions
דיסקוגרפיה > אלבומי סולו > בשם פיטר טורק > אלבומי אולפן

1994 - Stranger Things Have Happened
דיסקוגרפיה > אלבומי סולו > בשם "Peter Tork & The New Monkees" > אלבומי אולפן

Peter’s Back!: ?
דיסקוגרפיה > אלבומי סולו > בשם "PeterTork & James Lee Stanley" > אלבומי אולפן

1996 - Two Man Band
2001 - Once Again
2003 - Beachwood Christmas
דיסקוגרפיה > אלבומי סולו > בשם "PeterTork & James Lee Stanley" > אלבומים עם הקלטות של הופעות חיות

2006 - Live/Backstage At The Coffee Gallery
דיסקוגרפיה > אלבומי סולו > בשם "Shoe Suede Blues" > אלבומי אולפן

2007 - Cambria Hotel
הערות שוליים

↑  - YouTube, www.youtube.com
↑  John Beifuss, A Memphian, a Monkee and a Horse walk into a horror movie..., The Commercial Appeal (באנגלית אמריקאית)
| --- | --- |
בקרת זהויות :  BIBSYS: 9024003  BnF: cb15504863s (data)  GND: 1178811638  ISNI: 0000 0001 0916 3031  LCCN: no2004052486  MusicBrainz: 4f87267a-928f-4955-aff1-d756b13ebea7  NKC: xx0153868  NLA: 40661447  SUDOC: 158937309  Trove: 1448774  VIAF: 74157431   WorldCat (עם VIAF): 74157431 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
פיטר טורק (מימין) עם יתר חברי להקת המאנקיז, 1967
פיטר טורק, 2016
צ'ארלי ג'ורג'

פרדריק צ'ארלס "צ'ארלי" ג'ורג' (אנגלית: Frederick Charles "Charlie" George; נולד ב-10 באוקטובר 1950) הוא כדורגלן עבר אנגלי.
חייו

ג'ורג' נולד ברובע איזלינגטון שבלונדון, וכילד היה אוהד של ארסנל. הוא שיחק בקבוצת נערים מקומית לפני שהצטרף לארסנל במאי 1966. הוא חתם על חוזה מקצוען ב-1968, וערך את הופעת הבכורה שלו ב-9 באוגוסט 1969 מול אברטון, שהסתיים בהפסד של ארסנל. כבר באותה עונה הוא היה שחקן הרכב קבוע והשתתף ב-39 משחקים, כולל במשחקי טורניר גביע ערי הירידים; הוא הבקיע שערים נגד דינמו בקאו ואייאקס, ואף השתתף בשני המשחקים בגמר מול אנדרלכט.
ג'ורג' שבר את קרסולו לאחר תיקול עם השוער גורדון וסט מאברטון בתחילת העונה שלאחר מכן, אך הספיק להשתתף ב-17 משחקים ולהבקיע חמישה שערים שסייעו לארסנל במירוץ לאליפות. שיא העונה מבחינתו של ג'ורג' היה בגביע ה-FA; הוא הבקיע שערים בסיבוב הרביעי, החמישי והשישי, ושיחק היטב גם בגמר מול ליברפול. לאחר תום 90 הדקות המשחק נכנס להארכה כשהתוצאה היא 1 - 1. בדקה ה-111 קלט ג'ורג' מסירה של ג'ון רדפורד, והבקיע את שער הניצחון. לאחר השער הוא הביע את שמחתו באמצעות השתטחות על הדשא כשידיו מונפות כלפי מעלה.
לאחר הזכייה בדאבל הוא שיחק בארסנל במשך ארבע עונות נוספות, כולל בהפסד ללידס יונייטד בגמר גביע ה-FA של 1972. שלהי הקריירה שלו בארסנל היו רצופים בפציעות ובמחלוקות עם הנהלת המועדון; במהלך עונת 1971/1972 הוא הוענש פעמיים, כאשר הראשונה הייתה לאחר שנגח בקווין קיגאן מליברפול, ובפעם השנייה לאחר שהבקיע שער מול דרבי קאונטי וסימן V לעבר אוהדי דרבי קאונטי במשחק שנערך בבייסבול גראונד.
רמת המשחק של ארסנל ירדה במקביל לשחרור השחקנים שהובילו את המועדון לזכייה בדאבל. גם ג'ורג' לא הצטיין במשחקים למרות שהבקיע 11 שערים בעונת 1971/1972 ובעונת 1972/1973. הוא הבקיע רק חמישה שערים ב-28 משחקים בעונת 1973/1974, והודח מההרכב בעונה שלאחר מכן בעקבות סכסוך עם המאמן ברטי מיי. בחג המולד של 1974 הוא הועבר לרשימת ההעברות של ארסנל, וביולי 1975 עבר לשחק בדרבי קאונטי תמורת סכום של 100,000 לירות שטרלינג. בסך הכל הוא הבקיע 49 שערים ב-179 משחקים במדי ארסנל.
ג'ורג' שיחק בדרבי במשך שלוש וחצי שנים, ואחד מהרגעים הטובים ביותר שלו בדרבי היה הבקעת שלושער מול ריאל מדריד במסגרת גביע אירופה; בסך הכל הוא הבקיע עבור דרבי 36 שערים ב-117 משחקים. בזמן ששיחק בדרבי הוא ערך את הופעתו היחידה במדי נבחרת אנגליה לאחר ששיחק במשך 60 דקות מול נבחרת אירלנד ב-8 בספטמבר 1976. ג'ורג' שיחק באגף השמאלי של מערך המשחק האנגלי, אך הסתכסך עם המאמן דון ריווי ולא זומן יותר לנבחרת. בזמן ששיחק בדרבי הוא הושאל למשך תקופה קצרה למועדון סט. ג'ורג' סיינטס מאוסטרליה.
ג'ורג' עבר לשחק במינסוטה קיקס מארצות הברית לפני שחזר לאנגליה בדצמבר 1978 והצטרף לסאות'המפטון. הוא לא שיחק הרבה בסאות'המפטון כתוצאה מפציעה בברכו, והושאל לנוטינגהאם פורסט למשך תקופה קצרה ב-1979, שכללה את שני משחקי גמר הסופר קאפ האירופי מול ברצלונה. ג'ורג' הבקיע את השער היחיד בניצחון הביתי של הפורסט, שזכו בתואר בסיכום שני המשחקים. ג'ורג' חזר לסאות'המפטון לאחר שלא הצליח להאריך את חוזה השאלתו לפורסט. בקיץ 1981 הוא עזב את המועדון ועבר לשחק בקבוצה מהונג קונג.
ב-1982 הוא חזר לאנגליה ושיחק עבור בורנמות' ודרבי קאונטי (פעם שנייה), והיה רשום בדנדי יונייטד מליגת העל הסקוטית במשך תקופה קצרה ב-1983. לאחר מכן הוא פרש מכדורגל. בתאונה עם מכסחת דשא נקטעה אחת מאצבעותיו.
לאחר פרישתו הוא עבר להתגורר בניו מילטון שבהמפשייר, וניהל במקום פאב. לאחר מכן הוא עבד כמכונאי וכיום הוא אחד המארחים בסיור "האגדות" הנערך באצטדיון האמירויות של ארסנל.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
ג'ון ספרלינג, Rebels For The Cause: The Alternative History of Arsenal Football Club‏, מיינסטרים, 2004 (ISBN 1840189002)
צ'ארלס ג'ורג' ויקהאם

| --- | --- |
אין תמונה חופשית
 לידה:  11 בספטמבר 1879 
 פטירה:  20 ביולי 1971 (בגיל 91) 
 בן או בת זוג:  Fanny Desirée Howard Paget (28 במאי 1925–?)  Phyllis Amy Rose (2 בפברואר 1916–?) 
 פרסים והוקרה:  אביר מפקד במסדר מיכאל הקדוש וג'ורג' הקדוש  אות השירות המצוין  אביר מפקד במסדר האימפריה הבריטית 
 
צ'ארלס ג'ורג' ויקהאם (באנגלית: Charles George Wickham; ‏11 בספטמבר 1879 - 20 ביולי 1971) היה מפקדה הראשון של משטרת צפון אירלנד ויועץ למשטרות שונות ברחבי האימפריה הבריטית.
ויקהאם נולד כבן רביעי למשפחת חקלאים ותיקה מיורקשייר. הוא למד בבית הספר הארו ובשנת 1899 התגייס לצבא. הוא שירת שנתיים במלחמת הבורים בגדוד נורפוק וזכה לציון לשבח. במלחמת העולם הראשונה הוא לחם בצרפת ובולדיווסטוק ולאחר המלחמה נטל חלק במשלחת סיוע בריטית לצבא הלבן במלחמת האזרחים ברוסיה. בשנת 1919 נשלח לאירלנד בה נלחם במלחמת העצמאות האירית. בנובמבר 1920 הוא מונה למפקד אזור במשטרה האירית, אחראי על שישה מחוזות בצפון אירלנד ועם הקמת משטרת צפון אירלנד, כוח השיטור המלכותי של אלסטר, במאי 1922 הוא הועמד בראשה. גישתו של ויקהאם, שהאחריות הכוללת על ביטחון צפון אירלנד תימסר לידי משטרת צפון אירלנד ולא לידי כוח השיטור המיוחד בראשות הגנרל סלי-פוד, זכתה לתמיכת השלטונות שהעניקו לו פיקוד מלא על הכוח החדש באוגוסט 1922. באמצע שנות ה-20 של המאה ה-20 הוא זכה לתואר אבירות.
ויקהאם החזיק בתפקיד מפקד משטרת צפון אירלנד עד שנת 1945. בשנת 1945 הוא נשלח ליוון לאמן את משטרת יוון, תפקיד בו כיהן עד 1952. בשנת 1946 הוא נשלח על ידי משרד המושבות, בהמלצת הנציב העליון אלן קנינגהם, לחקור את תפקוד משטרת המנדט והוא הגיש המלצות בתחילת דצמבר 1946. ויקהאם יעץ למפקדת המשטרה לפרק את המשטרה הניידת ובמקביל לחזק את מחלקת החקירות הפליליות של משטרת המנדט. עקב השתלשלות האירועים המהירה לא בוצעו רוב הצעותיו, פרט לפירוק המשטרה הניידת.
הערות שוליים

↑  Lt. Col. Sir Charles Wickham, Royal Ulster Constabulary Website
↑  Paul McMahon, British spies and Irish rebels, pages 152-153
↑  Paul McMahon, British spies and Irish rebels, page 195
↑  Neni Panorgia, Chapter 4. 1945–1946: White Terror, Dangerous Citizens
↑  Tim Jones, Postwar Counterinsurgency And The SAS, 1945-1952, pages 28-29
↑  Police Expert in Palestine, פלסטיין פוסט, 22 בנובמבר 1946
↑  יעקב ראובני, ממשל המנדט בא"י, 1920 - 1948, ניתוח היסטורי מדיני, הוצאת אוניברסיטת בר-אילן, 1993, עמ' 159.
פיג'ו 500 M

| --- | --- |

Peugeot 500 M (בתמונה: נהג מרוצי האופנועים מצוות פיג'ו Paul Péan)
 מאפיינים כלליים
 יצרן:  פיג'ו
 שנות ייצור:  1913 – 1914
 הרכבה:  צרפת צרפת
 סיווג:  אופנוע מרוץ
 משקל:  114 ק"ג (ריק)
 מפרט טכני
 מנוע:  2 צילינדרים, 4 שסתומים לצילינדר, 495 סמ"ק המפיק 15 כ"ס ב-5,000 סל"ד, יחס דחיסה 5.4:1, מנוע מתוצרת "Ballot" (אנ')
 הילוכים:  תמסורת ידנית
 מהירות מרבית:  122 קמ"ש
 מעצב:  Ernest Henry (אנ')
פיג'ו 500 M (בצרפתית: Peugeot 500 M) הוא אופנוע שהוגדר כאופנוע מרוץ, מתוצרת יצרנית הרכב הצרפתית פיג'ו אשר יוצר בין השנים 1913–1914 בצרפת.
"פיג'ו 500 M" היה האופנוע הראשון בעולם שמנועו יוצר בתצורת גל זיזים כפול DOHC (Double Over Head Cam).
הצילינדרים והראשים היו חלק אחד מברזל יצוק, וכללו ארבעה שסתומים משופעים לכל צילינדר, המופעלים על ידי גלגלי תקרה דו-ממדיים, מונעים על ידי רכבת של גלגלי שיניים בין ומאחורי הגלילים ממרכז הארכובה, רצים בתיקי אלומיניום זוויתיים.
מאפיינים

דגם ה"פיג'ו 500 M" עוצב על ידי המהנדס השווייצרי ארנסט הנרי (אנ').
אב הטיפוס היה קרוי "500 GP 4V".
מושב נהג בלבד.
מנוע מסוג "Straight-twin engine" (אנ').
הנעה באמצעות פדל.
1 מאייד.
מתלים: מזלג לציר הקדמי, זרוע "rigid" לציר האחורי.
ב-5 באפריל 1914 "פיג'ו 500 M" נהוג לראשונה על ידי לוסיין דסו (Lucien Desvaux) על מסלול Rambouillet circuit שהיה בוצי מאוד הצליח לסיים את המרוץ.
ב-14 ביוני 1914, במהלך "יום השיאים" של מועדון הרכב ביער פונטנבלו, (forest of Fontainebleau) הגיע למהירות של 122 ק"מ במדידה לפי מדד של קילומטרים (75 מייל), ובמדידה לפי מדד של מיילים הגיע למהירות של 121 ק"מ (74 מייל).
ראו גם

פיג'ו
הערות שוליים

↑  Mick Walker, Motorcycle: Evolution, Design, Passion, Johns Hopkins University Press, 2006, ISBN 0801885302
↑  "פיג'ו 500 M" - תמונה farm7.staticflickr.com
↑  DOHC - מאופיינת בשתי גלגלי גלילה הממוקמים בתוך ראש הצילינדר,  אחד מפעיל את שסתומי הכניסה והשני מפעיל את שסתומי הפליטה. עיצוב זה מפחית אינרציה valvetrain יותר מאשר במקרה עם מנוע SOHC. עיצוב DOHC מאפשר זווית רחבה יותר בין צריכת ושסתומי פליטה מאשר במנועי SOHC. תצורה מסוג זה יכולה לתת זרימת אוויר מוגבלת יותר במהירויות מנוע גבוהות יותר
↑  François-Marie Dumas, Peugeot Grand Prix 500: Twin-cylinder bikes to change the world, Unusual Motorcycles, Haynes, 2012, ISBN 978-0857332615
↑  המרוצים האבודים של פיג'ו thevintagent.com/2017/04/25/1914-peugeot-500cc
↑  "פיג'ו 500 M" - תמונה כולל מנוע web.archive.org/web/20120727134317
צ'ה אדמס

צ'ה זאק אברטון פרד אדמס (באנגלית: Ché Zach Everton Fred Adams; נולד ב-13 ביולי 1996) הוא כדורגלן אנגלי-סקוטי, המשחק בעמדת החלוץ בטורינו ובנבחרת סקוטלנד.
קריירת מועדונים

אדמס נולד בלסטר שבאנגליה. שיחק במועדון הנוער של אילקסטון.
בדצמבר 2014 ערך את הופעת הבכורה שלו בשפילד יונייטד מהפוטבול ליג הראשונה, הוא שותף בעונה זו ב-11 משחקי ליגה בהם כבש פעם אחת. בעונתו השנייה במועדון היה לשחקן הרכב וכבש 11 פעמים. באוגוסט 2016 הצטרף ברמינגהאם סיטי מהצ'מפיונשיפ וכבש שבהופעת הבכורה שלו בליגה בהפסד 1–3 לוולברהמפטון וונדררס. את העונה סיים עם שבעה שערים. בעונת 2017/2018 כבש חמישה שערים ב-30 משחקי ליגה ובעונת 2018/2019 כבש 22 שערים.
ביולי 2019 עבר לסאות'המפטון מהפרמייר ליג תמורת סכום של מעל 16 מיליון ליש"ט. בעונת 2019/2020 שיחק בעיקר כמחליף וכבש ארבעה שערים. ביולי 2024 חתם בטורינו לשלוש שנים.
קריירת נבחרות

ב-2015 אדמס ייצג את נבחרת אנגליה הצעירה עד גיל 20, ולו שתי הופעות עמה.
עם זאת, במרץ 2021 זומן לסגל נבחרת סקוטלנד הבוגרת, אותה בחר לייצג דרך מוצאו הסקוטי. ב-25 במרץ 2021 ערך את הופעת הבכורה בתיקו 2–2 נגד אוסטריה. כעבור שישה ימים כבש שער בכורה בניצחון 4–0 על איי פארו. נכלל בסגל נבחרת סקוטלנד ליורו 2024.
הערות שוליים

↑  Ryan DabbsContributions from Tom Hancock last updated, Scotland Euro 2024 squad: Steve Clarke's full team, fourfourtwo.com, ‏2023-09-14 (באנגלית)
| נבחרת סקוטלנד – יורו 2020 |
| --- | --- | --- |
|  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק |  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק | סקוטלנד |
| נבחרת סקוטלנד – יורו 2024 |
| --- | --- | --- |
|  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק |  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק | סקוטלנד |
פרויקט הג'יבריש

פרויקט הג'יבריש, אלבום הבכורה של חיים צינוביץ', הוא אלבום הופעה ישראלי, ומכיל שירים אתניים בשפת הג'יבריש, בשילוב עם מוזיקת רוק.
האלבום יצא לאור בעקבות מופע ג'יבריש מוצלח שבוצע בפסטיבל ערד בשנת 1992. האלבום נוצר, לדברי צינוביץ', "בשלב שהכאב היה גדול מהמילה הידועה, המוכרת". אורך האלבום הוא ארוך מהרגיל (75:23) כפי שמוסבר בגב האלבום: "השירים הובאו במתכונתם הארוכה מאחר שהיה לנו הרבה מה להגיד..."
האלבום הוצא מחדש בשנת 2006.
רשימת השירים

נדידת העמים הגדולה (6:51)
מידבריות סהונקרי (5:25)
האינקוויזיטור האחרון (6:03)
פוליצי זינזוני (3:23)
סוניה (משחק ל - 3 כבשים וחבל) (4:53)
הסיפור על אניה (2:19)
אניה (האחות העצובה של סוניה) (5:53)
יתירה (7:02)
צ'וקיה (7:17)
לאהוב אותך בג'יבריש (4:14)
ורק הים לבדו (6:23)
יא צין צין (4:27)
גנטה ביאלו (6:28)
למה ג'יבריש? (4:28)
קרדיטים

כל המילים והלחנים: חיים צינוביץ', להוציא שירים 1,4,5 שהולחנו על ידי חיים צינוביץ' ואלן קנטרל.
חיים צינוביץ' - שירה, גיטרה אקוסטית, שרשראות, טמבורין, עיבודים והפקה מוזיקלית.
אבשלום כספי - קלידים ושירה, עיבוד נוסף.
אודי הניס - גיטרה חשמלית ושירה, עיבוד נוסף.
אלן קנטרל - גיטרה בס ושירה.
גלן סמיט - תופים.
אמין אלייב (משפחת אלייב) - נאורה ושירה.
אריאל אלייב (משפחת אלייב) - אקורדיאון, דרבוקה ושירה.
אלו אלייב (משפחת אלייב) - דויירה ושירה.
רע ברנס - טימפני.
פטר אודמווינגי

פטר אוסזה אודמווינגי (ברוסית: Питер Осазе Одемвингие, באנגלית: Peter Osaze Odemwingie; נולד ב-15 ביולי 1981) הוא כדורגלן עבר ניגרי-טטרי ששיחק בעמדות הקיצוני ימני. לזכותו 63 הופעות בנבחרת ניגריה.
קריירת מועדונים > ראשית חיו

אודמווינגי נולד בטשקנט שבאוזבקיסטן הסובייטית, ברית המועצות, לאב ניגרי, כדורגלן עבר (פטר אודמווינגי האב) ולאם רוסיה-טטרית. שני הוריו היו בזמנו סטודנטים לרפואה. הוא שיחק במחלקות הנוער של קמז ושל צסק"א מוסקבה. בגיל 17 הוא עבר לניגריה ושיחק תקופה קצרה בקבוצת הנוער רייסינס לאגוס. בשנת 2000 הפך לכדורגלן מקצועי ושיחק בקבוצת בנדל אינשורנס מליגת העל הניגרית עד שנת 2002. בתקופה זו הבקיע 19 שערים ב-53 הופעות.
קריירת מועדונים > לובייר

אודמווינגי נבחן באנדרלכט אך לא התקבל לקבוצה. ב-2002 השחקן עבר ללובייר מליגת העל הבלגית. בעונתו הראשונה בקבוצה לובייר זכתה בגביע הבלגי. הזכייה בגביע הובילה את לובייר למוקדמות גביע אופ"א, נגד בנפיקה ליסבון הפורטוגזית. המשחק הראשון, בו אודמווינגי כבש שער, הסתיים בתוצאת שוויון 1:1. במשחק השני לובייר הפסידה 1:0 ולכן לא העפילה לטורניר.
ב-2 עונות בלובייר אודמווינגי כבש 10 שערים ב-46 משחקים בהם הופיע.
קריירת מועדונים > ליל

הופעותיו המרשימות משכו את תשומת הלב של קבוצת ליל הצרפתית. בינואר 2004 אודמווינגי חתם בקבוצה מליגת העל הצרפתית ובמהרה הפך לשחקן פותח בהרכב הקבוצה. אודמווינגי נודע בעקבות הטכניקה וקצב המשחק שלו, ובעקבות כך נקשר שמו למועדונים גדולים באירופה. השחקן הביע את רצונו להישאר בליל, ובעונת 2006/2007 הוא כבש שני שערים נגד מילאן בסן סירו, מה שהעלה את ליל לשלב שמינית גמר ליגת האלופות.
ב-2 וחצי עונות במדי ליל אודמווינגי ערך 100 הופעות בכל המסגרות, וכבש בסך הכל 26 שערים.
קריירת מועדונים > לוקומוטיב מוסקבה

ב-16 ביולי 2007 אודמווינגי חתם בלוקומוטיב מוסקבה מהפרמייר ליג הרוסי תמורת סכום של 14 מיליון דולר אמריקני על חוזה ל-4 שנים. ב-3 עונות בלוקומוטיב אודמווינגי הפך לכוח המניע העיקרי בהתקפה של הקבוצה ולאחד השחקנים החשובים שלה. הוא כבש 23 שערים ב-80 משחקים בלוקומוטיב.
קריירת מועדונים > וסט ברומיץ' אלביון

ב-20 באוגוסט 2010 אודמווינגי חתם אצל העולה הטרייה לפרמייר ליג, וסט ברומיץ' אלביון. יום לאחר מכן הוא הבקיע את שער הניצחון במשחק הבכורה שלו בקבוצה, בניצחון 0:1 על סנדרלנד. הוא גם כבש את שער הניצחון נגד ארסנל ב-25 בספטמבר באצטדיון האמירויות, במשחק שהסתיים בתוצאה 2:3. ב-5 בדצמבר אודמווינגי כבש צמד בניצחון החוץ 1:3 על ניוקאסל יונייטד. את עונתו הראשונה באנגליה סיים אודמווינגי כמלך שערי וסט ברומיץ' באותה עונה, עם 15 שערים בסך הכל.
ב-18 באוגוסט 2011 אודמווינגי חתם על חוזה חדש בוסט ברומיץ', לשלוש שנים. לאחר מספר פציעות בתחילת עונת 2011/2012, הוא כבש את שער הבכורה שלו באותה עונה ב-11 בספטמבר, במשחק ליגה נגד נוריץ' סיטי. ב-12 בפברואר 2012 אודמווינגי כבש את השלושער הראשון שלו בקריירה, בניצחון וסט ברומיץ' 1:5 על וולברהמפטון וונדררס. ב-25 בפברואר הוא כבש שני שערים בניצחון 0:4 על סנדרלנד. ביצועיו בחודש זה הובילו אותו להיות שחקן החודש בפרמייר ליג, בפעם השלישית בקריירה שלו.
לאחר שבינואר 2013 אודמווינגי חיפש לעצמו קבוצה חדשה באופן חד צדדי, ולא קיבל הצעות שסיפקו אותו, הוא הסתכסך עם הנהלת וסט ברומיץ'. בהמשך העונה הוא המעיט לשחק ונכנס בעיקר כמחליף. בסיום העונה אודמווינגי עזב את הקבוצה.
קריירת מועדונים > קארדיף סיטי

ב-2 בספטמבר 2013 אודמווינגי חתם על חוזה לשנתיים בקארדיף סיטי. הוא ערך את הופעת הבכורה שלו בקארדיף ב-22 בספטמבר, בהפסד 0:1 לטוטנהאם הוטספר. הוא הבקיע את שער הבכורה שלו בקארדיף כעבור יומיים, בהפסד 2:3 לווסטהאם יונייטד בגביע הליגה האנגלית. אודמווינגי פיתח מערכת יחסים טובה עם מאמן קארדיף, מלקי מקאיי. למרות זאת, הקבוצה לא הצליחה בליגה ועקב כך פוטר מקאיי מתפקידו. במקומו מונה אולה גונאר סולשיאר לתפקיד מאמן קארדיף. סולשיאר לא נתן לאודמווינגי דקות משחק רבות, ובעקבות כך הניגרי עזב את קארדיף לאחר חצי עונה בלבד.
קריירת מועדונים > סטוק סיטי

ב-28 בינואר 2014 אודמווינגי חתם בסטוק סיטי על חזוה ל-18 חודשים. הוא ערך את הופעת הבכורה שלו בקבוצה למחרת, בהפסד 1:0 לסנדרלנד. הוא הבקיע את שער הבכורה שלו בסטוק ב-8 בפברואר, במשחק התיקו 2:2 עם סאות'המפטון.
קריירת מועדונים > בריסטול ורוטרהאם

ב-11 במרץ 2016 הושאל אודמווינגי לבריסטול סיטי מהצ'מפיונשיפ לאחר חוסר בדקות בסטוק. ב-12 במרץ ערך את הופעתו הבכורה בקבוצה בניצחון 1–2 על פולהאם, ב-19 במרץ הבקיע את שערו הראשון בניצחון 0–6 על בולטון וונדררס.
ב-24 באוקטובר 2016 חתם אודמווינגי ברות'רהאם יונייטד. ב-29 באוקטובר ערך את הופעתו הבכורה כשעלה כמחליף בתיקו 2-2 נגד איפסוויץ' טאון. ב-25 בינואר 2017 שוחרר מרוטרהאם יונייטד.
נבחרת ניגריה

אודמווינגי בחר לייצג את המדינה בה נולד אביו, ניגריה. הוא הופיע לראשונה במדי נבחרת ניגריה ב-4 במאי 2002, בניצחון 0:3 על קניה. הוא שיחק במשחק חצי גמר גביע אפריקה לאומות 2006, בהפסד 0:1 לחוף השנהב. הוא גם נכלל בסגל ניגריה לגביע אפריקה לאומות 2008.
ב-2008 אודמווינגי נכלל בסגל נבחרת ניגריה לאולימפיאדת בייג'ינג. באולימפיאדה זו ניגריה הגיעה למקום השני, בו הפסידה לארגנטינה, מה שזיכה אותה במדליית כסף. הוא שימש כקפטן ניגריה בגביע אפריקה לאומות 2010. בטורניר ניגריה סיימה במקום השלישי, ואודמווינגי נכלל בקבוצת הטורניר.
אודמווינגי נכלל בסגל ניגריה למונדיאל 2010. בטורניר ניגריה סיימה במקום האחרון בבית. לאחר ההדחה אודמווינגי מתח ביקורת פומבית על מאמן הנבחרת, לארס לאגרבק, שסיים את תפקידו בנבחרת לאחר ההדחה.
בעקבות אי זימונו של אודמווינגי לגביע אפריקה לאומות 2013, בו זכתה ניגריה, הוא הסתכסך עם סטפן קשי, מאמן הנבחרת. למרות זאת, הוא זומן לסגל הנבחרת למונדיאל 2014. בטורניר זה אודמווינגי כבש את השער היחיד בניצחון על בוסניה והרצגובינה, מה שהיה הניצחון הראשון של ניגריה בגביע העולם מאז מונדיאל 1998.
הישגים > קבוצתיים

מדליית כסף באולימפיאדה: 2008
מקום שלישי בגביע אפריקה לאומות: 2004, גביע אפריקה לאומות 2010, 2010
הישגים > אישיים

שחקן החודש בפרמייר ליג: ספטמבר 2010, אפריל 2011, פברואר 2012
שחקן השנה האפריקאי בפרמייר ליג: 2011
אודמווינגי במדי קארדיף סיטי
פרויקט הגנום המוזיקלי

פרויקט הגנום המוזיקלי (באנגלית: Music Genome Project) הוא מיזם שנוצר בינואר 2000, במסגרתו צוות של מוזיקאים, טכנאי סאונד ומתכנתים בראשות טים וסטרגרן פעלו "לתפוס את מהות המוזיקה", על ידי הפרדת כל שיר לכ-400 פרמטרים (מאפיינים). השם שנבחר מייצג הקבלה מוזיקלית לפרויקט הגנום האנושי, אלא שבפרויקט זה, במקום גנים יש פרמטרים מוזיקליים. הצירוף הקומבינטורי של פרמטרים אלה מהווה התוויה ליצירת שיר או מלודיה, בדומה לכך שצירוף קומבינטורי של גנים (ואלמנטים נוספים) מהווה תוכנית מתאר ליצירת אורגניזם.